План будзе садзейнічаць вырашэнню многіх задач. Гэта ўмацаванне прававой абароны дзяцінства і фарміраванне прававой культуры грамадства; ажыццяўленне аховы мацярынства і дзяцінства; удасканаленне механізма рэалізацыі правоў дзяцей на сацыяльную абарону і інклюзію; забеспячэнне аховы здароўя дзяцей, бяспекі жыццядзейнасці, садзейнічанне іх здароваму ладу жыцця; сістэмнае процідзеянне інфармацыі, якая наносіць шкоду здароўю, маральнаму і духоўнаму развіццю дзяцей; рэалізацыя міжнароднага супрацоўніцтва ў інтарэсах правоў дзяцей; рэалізацыя права дзяцей на: развіццё ў раннім узросце; якасную адукацыю; пражыванне і выхаванне ў сямейным асяроддзі (падтрымка сямі і прафілактыка сацыяльнага сіроцтва); абарону ад насілля, пагрозы гандлю людзьмі і эксплуатацыі; доступ да справядлівага правасуддзя (прафілактыка правапарушэнняў непаўналетніх); удзел у прыняцці рашэнняў, якія закранаюць іх інтарэсы.-0-